ท่าอากาศยานนานาชาติอู่ตะเภา - วิกิพีเดีย

# ท่าอากาศยานนานาชาติอู่ตะเภา

### จากวิกิพีเดีย สารานุกรมเสรี

สารานุกรมประเทศไทย
...

ท่าอากาศยานนานาชาติอู่ตะเภา
IATA: UTP - ICAO: VTBU
รายละเอียด
ชนิด | สนามบินพาณิชย์
เมืองใกล้เคียง | ระยอง
สูงจาก ระดับน้ำทะเล | 13 ม (42 ฟุต)
พิกัด | 12° 40′ 47.8″ N 101° 00′ 18.1″ E
รันเวย์
ทิศทาง | ความยาว | พื้นผิว
--- | --- | ---
เมตร | ฟุต
18/36 | 3,505 | 11,500 | ลาดยาง

ท่าอากาศยานอู่ตะเภา หรือสนามบินนานาชาติอู่ตะเภาตั้งอยู่ ทางทิศตะวันออกเฉียงใต้ของกรุงเทพมหานคร อยู่เหนือระดับน้ำทะเล 18 เมตร ในพื้นที่ ตำบลพลา อำเภอบ้านฉาง จังหวัดระยอง ห่างจากจังหวัดประมาณ 30 กม. และอยู่ห่าง จากกรุงเทพมหานคร ประมาณ 190 กิโลเมตร ปัจจุบันเป็นที่ตั้งของ กองการบินทหารเรือ กองเรือยุทธการ และ กองการท่าอากาศยาน อู่ตะเภา

โดยแรกเริ่มกองทัพเรือได้ทำการสำรวจพื้นที่เพื่อก่อสร้าง สนามบินทหารเรือบริเวณจังหวัดชลบุรีถึง จังหวัดระยองในปี พ.ศ. 2504 ในระหว่างนี้กระทรวงกลาโหม ได้อนุมัติให้ตั้งฝูงบินทหารเรือเป็นหน่วยขึ้นตรงต่อกองเรือยุทธการและใช้สนามบิน ของกองทัพอากาศที่ดอนเมืองเป็นการชั่วคราว ต่อมากองบัญชาการทหารสูงสุดได้ให้ความเห็นชอบและอนุมัติงบประมาณ การสร้างสนามบินของกองทัพเรือที่หมู่บ้านอู่ตะเภา จังหวัดระยองโดยสร้างทางวิ่งลาดยางยาวประมาณ 1,200 เมตร การก่อสร้างสนามบินของกองทัพเรือที่อู่ตะเภาดำเนินการไปได้ด้วยความเรียบร้อยแต่เนื่องจากในเวลานั้นวิกฤตการในเวียดนามได้ทวีความรุนแรงยิ่งขึ้น และรัฐบาลสหรัฐอเมริกาเห็นความจำเป็นที่จะต้อง มีฐานบินขนาดใหญ่ในประเทศไทยอีกแห่งหนึ่ง จึงได้มีการเจรจาระหว่างรัฐบาลขึ้น ผลสุดท้ายคณะรัฐมนตรีได้อนุญาตให้รัฐบาลสหรัฐอเมริกาสร้างสนามบินถาวรที่ทันสมัย รวมทั้งปรับปรุงสิ่ง อำนวยความสะดวกด้านการส่งกำลังบำรุงและ ได้เลือกสถานที่ก่อสร้าง ณ บริเวณสนามบินของกองทัพเรือ หมู่บ้านอู่ตะเภา จังหวัดระยอง ในปี พ.ศ. 2508 โดยใช้ระยะเวลาในการก่อสร้างประมาณ 1 ปี จึงแล้วเสร็จ จอมพลถนอม กิตติขจร ซึ่งดำรงตำแหน่งผู้บัญชาการทหารสูงสุดในขณะนั้น ได้มีคำสั่งมอบสนามบินให้กองทัพเรือใช้ราชการและ ให้เป็นผู้ดูแลรักษาโดยใช้ชื่อสนามบินว่า "สนามบินอู่ตะเภา"จนกระทั่งในปี พ.ศ. 2519 สหรัฐอเมริกา ได้ถอนทหารออกจากสนามบินอู่ตะเภาและ ประเทศไทยทั้งหมดคณะรัฐมนตรีจึงมีมติให้สนามบิน อู่ตะเภาเป็นสนามบินพาณิชย์ระหว่างประเทศและ ใช้เป็นสนามบินสำรองของท่าอากาศยานดอนเมือง

## [แก้] รายชื่อสายการบิน

### [แก้] สายการบินระหว่างประเทศ

- โคเรียนแอร์ (KE) (โซล) (สนามบินอินชอน)
- ทรานส์แอโร (UN) (มอสโก)
- พีเอ็มทีแอร์ (U4) (เสียมราฐ)

### [แก้] สายการบินภายในประเทศ

- บางกอกแอร์เวย์ (PG) (เกาะสมุย)

## [แก้] ดูเพิ่ม

- จุดหมายปลายทางจากสนามบินในประเทศไทย
- รายชื่อสนามบินในประเทศไทย

ดึงข้อมูลจาก "http://th.wikipedia.org../../../%E0%B8%97/%E0%B9%88/%E0%B8%B2/%E0%B8%97%E0%B9%88%E0%B8%B2%E0%B8%AD%E0%B8%B2%E0%B8%81%E0%B8%B2%E0%B8%A8%E0%B8%A2%E0%B8%B2%E0%B8%99%E0%B8%99%E0%B8%B2%E0%B8%99%E0%B8%B2%E0%B8%8A%E0%B8%B2%E0%B8%95%E0%B8%B4%E0%B8%AD%E0%B8%B9%E0%B9%88%E0%B8%95%E0%B8%B0%E0%B9%80%E0%B8%A0%E0%B8%B2.html".

หมวดหมู่: ท่าอากาศยาน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- 日本語